Diari Oficial de la Generalitat Valenciana


Sumari del DOGV 2777, del 25-06-1996 (1996/838569)

ORDRE de 27 de maig de 1996, de la Conselleria d'Agricultura i Medi Ambient, per la qual es convoquen subvencions destinades a la realització de treballs especialitzats de redacció i desenvolupament de plans de recuperació i maneig d'espècies amenaçades de fauna silvestre.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2777

Data del DOGV
:   25-06-1996

Secció del DOGV
:   ALTRES DISPOSICIONS

Número del document
:   1996/838569


Data del document
:   27-05-1996

Organisme emissor
:   Conselleria d'Agricultura i Medi Ambient

Tipus de document
:   Ordre

ORDRE de 27 de maig de 1996, de la Conselleria d'Agricultura i Medi Ambient, per la qual es convoquen subvencions destinades a la realització de treballs especialitzats de redacció i desenvolupament de plans de recuperació i maneig d'espècies amenaçades de fauna silvestre.   
La Conselleria d'Agricultura i Medi Ambient per a 1996 preveu l'establiment d'una línia de subvencions orientades al desenvolupament d'activitats de planificació i execució dels plans de recuperació i maneig d'espècies de fauna silvestre. Els fons corresponents s'adscriuen al programa Conservació del Medi Natural, adscrits a la direcció general del mateix nom. Amb vista a la convocatòria de les subvencions durant 1996, s'ha previst que els fons de la línia servisquen per a potenciar activitats en aquelles espècies que presenten majors graus d'amenaça i concentren, paral·lelament, menors esforços conservacionistes.  
Per això, i de conformitat amb el que es disposa en l'article 35 de la Llei 5/1983, de 30 de desembre, de Govern Valencià, i en l'article 47.3 del Text Refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell de la Generalitat Valenciana,  
ORDENE  
Primer  
Convocar la concessió de subvencions per un import global màxim de 4.850.000 pessetes a càrrec del capítol IV de la secció 12, servei 07, i programa 442.30, línia 1521/000/96, dels pressuposts de la Generalitat Valenciana per a 1996, que es distribuiran entre les persones físiques previstes en la base primera de l'annex I.  
Segon  
Aprovar les bases per les quals es regirà aquesta convocatòria i que figuren com a annexos a aquesta ordre.  
Tercer  
En tot allò que no estiga regulat en aquesta ordre, caldrà atenir-se al que es disposa en el Decret Legislatiu de 26 de juny de 1991, de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana.  
DISPOSICIONS FINALS  
Primera  
Es faculta la directora general del Medi Natural perquè dicte les resolucions necessàries per a l'aplicació del que es disposa en aquesta ordre.  
Segona  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, s'hi podrà interposar un recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana. La interposició d'aquest recurs requerirà la comunicació prèvia a la Conselleria d'Agricultura i Medi Ambient.  
Tot això, de conformitat amb el que es preveu en els articles 57 i 58 de la Llei Reguladora de la Jurisdicció Contenciosa Administrativa i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 27 de maig de 1996  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ  
ANNEX I  
Bases per les quals es regula la convocatòria de subvencions destinades a treballs especialitzats de redacció i desenvolupament de plans de recuperació i maneig d'espècies amenaçades de fauna silvestre  
Primera. Beneficiaris  
1. Podran ser beneficiaris d'aquestes subvencions les persones majors d'edat que posseïsquen el títol acadèmic de doctor, llicenciat o enginyer superior i exercisquen alguna de les activitats següents de manera habitual:  
- tasques d'investigació científica en l'àmbit de la biologia animal o en àrees estretament relacionades amb aquesta;  
- treballs de tesi de llicenciatura o tesi doctoral en les matèries anteriors;  
- activitats de conservació d'espècies al si d'institucions sense ànim de lucre degudament legalitzades entre els fins estatutaris de les quals figure el desenvolupament de les activitats mencionades.  
2. Amb caràcter extraordinari, podran acceptar-se sol·licituds de persones que no posseïsquen les titulacions esmentades, sempre que siguen considerades de reconegut prestigi en l'àmbit de l'estudi o la conservació de la naturalesa. Aquesta condició sols es podrà acceptar quan s'aporte almenys un aval científic favorable al sol·licitant, emés per persones amb títol acadèmic de doctor que exercisquen la seua activitat en departaments de biologia animal o àrees equivalents en centres oficials d'investigació.  
Segona. Objecte i actuacions que es realitzaran  
1. Les subvencions es destinaran a finançar la dedicació dels perceptors al desenvolupament de projectes:  
a) Sobre mètodes de captura:  
- Mètodes indicats en l'annex III del Reial Decret 1.095/1989, de 8 de setembre, pel qual es declaren les espècies objecte de caça i pesca i s'estableixen normes per a protegir-les (BOE núm. 218, de 12 de setembre).  
- Sistemes de captura o control per a l'evitació de danys produïts per les espècies de caça major a l'empara de les autoritzacions indicades en el Reial Decret 1.095/1989 o en la Llei 4/1989, de 27 de març, de Conservació dels Espais Naturals i de la Flora i Fauna Silvestres (BOE núm. 74, de 28.03.89).  
b) Sobre espècies:  
Haurà de versar sobre espècies recollides en el Decret 265/1994, de 20 de desembre, del Consell de la Generalitat Valenciana, pel qual es crea i regula el Catàleg Valencià d'Espècies Amenaçades i s'estableixen categories i normes de protecció de la fauna (DOGV núm. 2.431, de 19.01.96), tenint en compte que són prioritàries les activitats sobre les de l'annex I (espècies catalogades) del decret.  
2. Seran objecte d'ajuda les actuacions següents:  
- la redacció i execució de plans de recuperació i maneig d'espècies catalogades, protegides o amenaçades de fauna silvestre;  
- mesures parcials d'estudi o conservació d'espècies relacionades amb les anteriors;  
- anàlisi de l'efecte sobre la fauna de mètodes massius o no selectius de captura.  
Tercera. àmbit d'aplicació  
L'àmbit d'aplicació serà el de la Comunitat Valenciana.  
Quarta. Quantia de les ajudes  
No podran superar la quantitat de 500.000 pessetes.  
Cinquena. Sol·licituds i documentació  
1. Les sol·licituds es formalitzaran en instància degudament emplenada, segons el model que figura com a annex II d'aquesta ordre, i seran dirigides a la directora general del Medi Natural.  
2. Els interessats presentaran les sol·licituds en el Registre General de la Subsecretaria d'Agricultura i Medi Ambient, situat en el carrer de l'Arquitecte Alfaro, 39, o en els serveis territorials d'aquesta a:  
- Alacant, carrer de Churruca, 29  
- Castelló de la Plana, carrer d'Herrero, 23  
- València, carrer de Francisco Cubells, 1-3  
o en qualsevol altra de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
3. El termini de presentació d'instàncies serà d'un mes, comptador a partir de l'endemà de la publicació d'aquesta ordre en el Diari Oficial de la Generalitat Valenciana.  
4. L'admissió a tràmit d'una sol·licitud de subvenció no generarà cap compromís de concessió d'aquesta.  
5. La documentació que han de presentar els interessats, juntament amb la instància, per a sol·licitar les ajudes serà la següent:  
5.1 Els peticionaris de les ajudes hauran de presentar un dossier que incloga obligatòriament els documents següents:  
a) Sol·licitud, segons s'indica en l'annex II d'aquesta ordre.  
b) Fotocòpia del DNI o passaport.  
c) Fotocòpia del NIF o d'etiqueta fiscal, o d'un document oficial on aparega aquest número.  
d) Projecte de l'activitat que es realitzarà, en no més de 10 fulls DIN A-4 mecanografiats a una cara i doble línia.  
e) Pressupost amb desglossament detallat de totes les partides o conceptes.  
f) Currículum resumit.  
g) Fotocòpia validada o compulsada de documents acreditatius de la titulació acadèmica requerida i avals científics necessaris per a ser considerat com a persona de reconegut prestigi en l'estudi o la conservació de la naturalesa.  
h) Certificats acreditatius d'estar al dia en el pagament d'obligacions fiscals i de la Seguretat Social, segons el que es preveu en l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 05.02.91), expedits pels organismes competents; es presentaran d'acord amb el que es preveu en l'annex III d'aquesta ordre. Dins del termini de presentació d'instàncies s'aportarà almenys còpia del justificant d'haver sol·licitat l'expedició dels certificats necessaris, segons s'explica en l'article 12.b de l'ordre esmentada.  
i) Imprés d'alta de tercers per a pagaments de la Generalitat Valenciana degudament emplenat i segellat per l'entitat bancària corresponent, segons el model que figura com a annex IV d'aquesta ordre.  
5.2 Els qui es troben en les situacions més avall indicades hauran de presentar, a més, obligatòriament, els documents que s'indiquen a continuació:  
a) En el cas d'investigadors que no tinguen el títol de doctor, documentació acreditativa del fet que realitzen habitualment activitats d'investigació; amb aquesta finalitat, bastarà un certificat expedit per la persona que dirigeix la línia investigadora corresponent, amb la capçalera i el segell de l'entitat o l'empresa en què habitualment presta l'activitat científica.  
b) En el cas de membres de col·lectius sense ànim de lucre, certificat de pertinença a aquest col·lectiu, fotocòpia de la documentació acreditativa de la inscripció en el registre d'associacions, i còpia compulsada dels estatuts de l'entitat.  
c) En el cas que es perceba alguna altra ajuda pel mateix concepte, cal aportar una fotocòpia de la documentació de convocatòria, resolució i projecte aprovat a càrrec de l'altra ajuda.  
d) En el cas que es preveja la col·locació de qualsevol tipus de senyal, l'establiment permanent d'objectes o infraestructures, la plantació o sembra, la poda o modificació de ports de plantes o qualsevol altra actuació que supose la instal·lació, modificació o millora dels béns immobles naturals o artificials d'un terreny, caldrà aportar l'autorització de la persona física o jurídica propietària de la finca; s'exclouen d'aquesta obligació les activitats que hagen de realitzar-se en terrenys propietat de la Generalitat Valenciana o en muntanyes adscrites al Catàleg d'Utilitat Pública de la Generalitat Valenciana.  
5.3 Si es vol, es poden aportar tots els avals tècnics o científics que es consideren oportuns sobre la qualificació del sol·licitant o l'interés del projecte; no es tindran en compte per a la selecció els avals expedits per òrgans de la Conselleria d'Agricultura i Medi Ambient.  
Sisena. Valoració i tràmit  
1. La valoració dels expedients la farà una comissió d'avaluació presidida per la directora general del Medi Natural i composta pel cap del Servei de Protecció d'Espècies, dos tècnics i un representant de la Secretaria General Administrativa.  
2. Per a la concessió de l'ajuda es tindran en compte els criteris de valoració següents:  
a) Sobre la persona sol·licitant:  
- El currículum  
b) Sobre el projecte:  
- La possibilitat de realització del projecte en termes de temps i cost, dins dels límits establits per aquesta convocatòria; si s'escau, la viabilitat d'una execució parcial.  
- L'absència d'altres fonts de finançament per al mateix projecte.  
- Els costs d'execució. Per a la valoració dels pressupostos es faran servir els mòduls de costs indicats en l'annex V d'aquesta ordre.  
c) Sobre el tema del treball:  
- En el cas de treballs sobre espècies: el grau d'urgència de conservació de l'espècie o les espècies objecte del treball.  
- En el cas de treballs sobre mètodes de captura: la repercussió social i cultural dels mètodes objecte d'estudi i el grau d'afectació a les espècies.  
3. Una vegada formalitzats els actes d'instrucció corresponents, la directora general del Medi Natural elevarà la proposta, que contindrà les sol·licituds elegides i l'import de les ajudes, els criteris aplicats i les sol·licituds desestimades, a la consellera d'Agricultura i Medi Ambient.  
4. La resolució definitiva dictada per la consellera serà publicada en el Diari Oficial de la Generalitat Valenciana.  
5. La sol·licitud es considerarà desestimada si la resolució no es produeix en el termini de tres mesos des de l'acabament del termini de presentació d'instàncies.  
6. Els beneficiaris de les subvencions podran renunciar expressament a aquestes en el termini de 10 dies a partir de l'endemà de la publicació de la resolució de concessió.  
7. L'execució dels projectes haurà de finalitzar abans del 15 de novembre de 1996.  
Setena. Obligacions dels beneficiaris  
Els beneficiaris de les subvencions hauran de:  
1. Acreditar, en el termini màxim de 20 dies comptadors a partir de l'endemà de la publicació de la resolució de la concessió de les ajudes, que es troben al corrent o exempts de les seues obligacions tributàries i amb la Seguretat Social, en els termes que disposa l'Ordre de 7 de gener de 1991, de la Conselleria d'Economia i Hisenda (DOGV núm. 1.477, de 05.02.91).  
2. Quan es realitzen pagaments en exercicis posteriors al de la concessió, l'acreditació prevista en el paràgraf anterior haurà de fer-se referida, a més, al moment de l'expedició de les primeres ordres o propostes de pagament que tinguen lloc en els exercicis posteriors següents.  
3. Trobar-se en la situació que legitima la concessió.  
4. Complir els requisits i les condicions que comporta la concessió o el gaudi de l'ajuda.  
5. Sotmetre's a les actuacions de control financer que corresponen a la Intervenció General en relació amb les subvencions i ajudes concedides.  
6. Comunicar, en qualsevol moment de la vigència de l'expedient, altres ajudes públiques sol·licitades o concedides per al mateix projecte.  
7. Fer referència a la Conselleria d'Agricultura i Medi Ambient com a entitat finançadora de l'activitat, quan es done coneixement del seu desenvolupament o resultats als mitjans de comunicació, així com a publicacions i mitjans audiovisuals.  
8. No tenir deutes pendents amb la Generalitat Valenciana.  
Vuitena. Lliurament de resultats i procediment de pagament  
1. Els adjudicataris de les subvencions hauran de presentar abans del dia 15 de novembre de 1996 una memòria per triplicat (original i dues còpies) amb detall del desenvolupament de les activitats, dels resultats tècnics o científics obtinguts i de les conclusions corresponents.  
2. El pagament de les subvencions s'efectuarà una vegada finalitzada l'activitat, després de la presentació, abans del 15 de novembre, de la memòria de resultats esmentada. No es pagarà cap quantitat prèvia en concepte de bestreta.  
Novena. Reintegrament de quantitats  
1. D'acord amb el que s'estableix en l'article 47.9 del Text Refós de la Llei d'Hisenda Pública de la Generalitat Valenciana, serà procedent el reintegrament de les quantitats percebudes i l'exigència de l'interés de demora des del pagament de l'ajuda en els casos següents:  
a) Incompliment de l'obligació de justificació.  
b) Obtenir la subvenció sense reunir les condicions que s'hi requereixen.  
c) Incompliment de la finalitat per a la qual es va concedir la subvenció.  
d) Incompliment de les condicions imposades als beneficiaris amb motiu de la concessió de la subvenció.  
2. Igualment, en el supòsit que l'import de la subvenció, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat que s'ha de desenvolupar, serà procedent el reintegrament de l'excés obtingut sobre el cost de l'activitat desenvolupada, quan la subvenció principal siga de la Generalitat Valenciana.  
ANNEX II  
MODEL D'INSTàNCIA  
SOL·LICITUD PER A OPTAR A LA CONCESSIa D'AJUDES PER A REALITZAR ACTIVITATS DE CONSERVACIa D'ESPèCIES DE FAUNA SILVESTRE  
1. DADES PERSONALS  
NIF  
Primer cognom  
Segon cognom  
Nom  
Domicili complet/número  
Telèfon contacte  
Codi postal  
Municipi  
Província  
Titulació  
2. DADES DEL PROJECTE  
Títol del projecte  
Pressupost (PTA)  
3. DECLARACIó JURADA  
Declare sota jurament o promesa que:  
1. Són certes les dades que consten en aquesta instància, com també en el currículum que s'adjunta.  
2. L'activitat o la part d'ella per a la qual se sol·licita l'ajuda inicia l'execució a partir d'aquesta sol·licitud, ja que no s'ha executat amb antelació.  
3. Estic al corrent en les meues obligacions tributàries i amb la Seguretat Social.  
4. No hi ha solapament de finançament amb altres fonts per a l'activitat ací sol·licitada.  
5. En cas que coincidiren l'acceptació de la subvenció i la d'altres formes de finançament per al desenvolupament de la mateixa activitat, em compromet a comunicar-ho immediatament a la Direcció General de Conservació del Medi Natural i renunciar a percebre conjuntament ambdues ajudes pel mateix concepte.  
6. El projecte per al qual sol·licite la subvenció es realitza sense ànim de lucre i l'ajuda, en cas que es concedisca, es dedicarà exclusivament i íntegrament a compensar la dedicació i els costs del desenvolupament de l'activitat conservacionista.  
Població i data:  
Firma i rúbrica:  
Dirigida a:  
DIRECCIa GENERAL DEL MEDI NATURAL - C/ Arquitecte Alfaro, 39 46555 VALèNCIA  
ANNEX III  
Documentació acreditativa d'estar al corrent en les obligacions tributàries i amb la Seguretat Social, d'acord amb el que es preveu en l'Ordre de 7 de gener de 1991, de la Conselleria d'Economia i Hisenda  
Tipus de documents que cal aportar:  
A. Obligacions tributàries:  
Certificat original o còpia compulsada dels documents acreditatius següents:  
A.1 Per als qui estan obligats a tributar:  
A.1.1 IVA  
- Declaració anual de l'últim exercici (model 390)  
- Declaració dels trimestres transcorreguts entre l'últim exercici i la data de la sol·licitud de la subvenció (model 300)  
A.1.2 IRPF  
- Declaració o resum anual de l'últim exercici (model 100)  
- Retencions a compte del període transcorregut entre l'últim exercici i la data de la sol·licitud de la subvenció (model 130)  
A.1.3 Declaració d'ingressos i pagaments de l'últim exercici (model 347)  
A.1.4 Impost d'activitats econòmiques de l'últim exercici  
A.2 En cas que no estiga obligada al pagament de part o la totalitat d'aquests imposts, la persona interessada ha d'aportar el certificat negatiu corresponent, expedit per l'Agència Tributària.  
B. Obligacions amb la Seguretat Social:  
B.1 Certificat original expedit per la Tresoreria Territorial de la Seguretat Social, o còpia compulsada per aquest organisme, acreditatiu del règim d'afiliació i alta en la Seguretat Social i d'estar, si s'escau, al dia en el pagament de les quotes corresponents.  
B.2 La persona que no estiga adscrita a la Seguretat Social o que no estiga obligada a pagaments de quotes, o n'estiga exempta, ha d'aportar obligatòriament el document acreditatiu d'aquestes condicions, expedit per la Tresoreria Territorial o delegació ministerial corresponent.  
NOTA: no són vàlids els originals o les còpies de nòmines. L'Ordre de 7 de gener de 1991 considera exclusivament com a vàlids els documents que expedeixen directament les tresoreries territorials.  
ANNEX IV   
Alta de tercers  
Manteniment de tercers  
Alta d'entitat de crèdit  
- Nom i cognoms:  
- Domicili (carrer, núm.):  
- Població:  
- Codi postal:  
- Titular del compte:  
- NIF:  
- Denominació de l'entitat financera:  
- Codi entitat financera:  
- Denominació de la sucursal o agència:  
- Codi de la sucursal o agència:  
- Número del compte:  
Declare que són certes les dades reflectides més amunt i que identifiquen el compte i l'entitat financera a través dels quals desitge rebre les quantitats econòmiques que en qualitat de beneficiari de subvencions puguen correspondre'm.  
Firmat:  
En qualitat de: beneficiari subvenció  
Número de DNI:  
ANNEX V  
Mòduls de cost\* per hora dels treballs que s'han de subvencionar  
TitulacióPTA/hora  
Doctor2.568  
Llicenciat amb grau2.403  
Titulat superior o enginyer2.329  
Altres1.863  
\*En el cost hi ha compensada la mitjana del cost de dietes, desplaçament o altres despeses corrents habituals